  Анжелика Тихонова корреспондент 3-тӥ тулыспалэ «Волонтёры Победы» огъяросси движение «Послы Победы» калыккуспо вожвылъяськон мытэ. Россиысь но кунгож сьӧрысь 200 асмылкыдчиос 9-тӥ куартолэзе Горд площадьын Вормон Парадэз радъянэ пыриськыны, ветеранъёсын пумиськыны но соослы тау карыны быгатозы. Со сярысь «Волонтёры Победы» движенилэн Удмуртиысь ёзэтэзлэн пресс-службаез ивортэ. Удмуртиысь асмылкыдчиослэн Москваысь Горд площаде сюрыны но Быдӟым Атыкай ожын Вормонлы 75 ар тырмонэз пусъёнэ но радъянэ пыриськыны луонлыксы кылдӥз Расул Ахматвалеев, «Волонтёры Победы» движенилэн Удмуртиысь ёзэтэзлэн кивалтӥсез   Вожвылъяськонэ пыриськон понна куриськонэз  сайтын сётыны луэ.  «Волонтёры Победы» - асмылкыдчиослэн одӥгез гинэ мер огазеяськонзы, кудӥзлы Москваын Горд площадьын Вормон Парадэз келяса мыныны оскизы. Тужгес но пусйымон, Буре ваён но данъян аре кунысьтымы но дуннеысь устоосыз волонтёръёс кунмылэн шоркараз валтӥсь ужрадэз радъяны юрттыны быгатозы шуыса Ольга Амельченкова, «Волонтёры Победы» огъяросси движенилэн кивалтӥсез   «Волонтёры Победы» движение быдэс Россиысь но 45 кунъёсысь 200 сюрслэсь трос асмылкыдчиосты огазея. Движение Быдӟым Атыкай ожлы сӥзем ужрадъёсты ортчытыны юрттэ, историез утьыны тырше, ветеранъёс сярысь сюлмаське, истори квестъёс радъя Пусъём, историез утён вылысь но Быдӟым Атыкай ожын вормонлы 75 ар тырмемен валче 2020-тӥ ар Россиын Буре ваён но данъян арен ялэмын.  Тодэ вайытом, 29-тӥ толшоре Можгаын Буре ваён но данъя арез спектакль возьматонэн сӥё-дано усьтӥзы.  Тегъёс: Ижкар Москва Удмуртия ВормонНунал БыдӟымАтыкайож волонтёръёс  